KZ2

KZ2 er en klasse i gokart, og er den nest raskeste etter KZ1. Det tekniske reglementet i de to klassene er stort sett svært like. KZ2 kjøres i både nasjonale og kontinentale mesterskap, og er populær i Europa og USA.

Historie 
Tidligere het KZ2-klassen Intercontinental C (ICC), og ble omdøpt til KZ2 av CIK-FIA i januar 2007.

Sammenligning med KF-klassene 
Sammenlignet med de tradisjonelle KF-klassene har KZ-klassene en del mer avansert teknologi, og flere instillinger som kan gjøres på kjøretøyoppsettet. Eksempler på dette er differensialbrems og bremsebalanse. Av denne årsaken kan KZ-klassene være mer relevante for høyere nivå i bilsport hvor sjåførene aktivt justerer slike innstillinger under et løp.

Teknisk reglement 
I KZ2 brukes det vannkjølte totaktsmotorer med 125 cm3 slagvolum med en effekt på 34 kilowatt. Klassen er åpen for sjåfører i alder 15 år og oppover, og den samlede massen av sjåfør, utstyr og gokart må være minst 175 kg. Både motor og understell (chassis) må typegodkjennes av CIK-FIA sin styrende kommisjon.

Det benyttes 6-trinns girkasse. En av forskjellene mellom KZ1 og KZ2 er at girkassen i KZ2 må være håndbetjent og utelukkende mekanisk uten servosystem, samt at man må bruke mediumdekk. I begge klassene er det mulig å benytte enten rattgir (paddle shifter) eller sekvensiell girspake, men den må altså være helmekanisk i KZ2.

Verdenscupen i KZ2 og tidligere klasser 
Vinnere av CIK-FIA Karting International Supercup:

Europamesterskapet i KZ2 og tidligere klasser 
Vinnere av CIK-FIA European Championships:

Se også 
 KZ1, den raskeste KZ-klassen
 KF1, den raskeste KF-klassen
 KF2, en rekrutteringsklasse for KF1
 KF3, en rekrutteringsklasse for KF2 og KF1
 Superkart, racing med høyhastighets gokarter på større racerbaner
 Elektrisk gokart

Referanser

Eksterne lenker 
 CIK-FIA sin hjemmeside

Motorsport